text: লন্ডন নোজেস অথবা সোহোর সাতটি নাক () হলো লন্ডনের বিভিন্ন দালানে ছড়িয়ে থাকা কিছু শৈল্পিক স্থাপনা। এগুলো প্লাস্টার অব প্যারিস নির্মিত শিল্পীর নাকের কিছু প্রতিকৃতি বা ছাপ যেগুলোকে কিছুটা বেমানান এবং অপ্রাসঙ্গিকভাবে দেয়ালের স্বাভাবিক আকৃতি ছাপিয়ে হঠাৎ করেই বাইরে বেরিয়ে আসতে দেখা যায়। এগুলো শিল্পী রিক বাকলে ১৯৯৭ খ্রিষ্টাব্দের দিকে তৈরি করেন। প্রথমে প্রায় ৩৫ টি নাকের প্রতিকৃতি লন্ডনের ন্যাশনাল গ্যালারি, টেইট ব্রিটেনের মতো স্থানে লাগানো হলেও ২০১১ খ্রিষ্টাব্দের দিকে মাত্র ১০ টিকে অক্ষত পাওয়া যায়।
  
  ১৯৭৭ সালে লন্ডনে বিতর্কিতভাবে সিসিটিভি ক্যামেরা স্থাপনে বিরক্ত হয়ে শিল্পী ক্যামেরাগুলোর নাকের নিচে এ নাকগুলো লাগিয়ে দেন। এর কারণ সাধারণ মানুষের অজানা থাকায় নাকগুলোর আগমনের কারণ নিয়ে মানুষের ভেতর জল্পনা কল্পনা শুরু হয়। যেমন ধারণা করা হয় অ্যাডমিরাল্টি আর্চ এর নাকটি নেপোলিয়নকে ব্যাঙ্গ করে তৈরি করা হয়েছে যেটি স্থানীয় হর্স গার্ড প্যারেডের অশ্বারোহী সৈন্যরা আর্চের ভেতর দিয়ে যাবার সময় খোঁচা মেরে যেত। আরেকটি কাল্পনিক গল্প অনুযায়ী সোহোর সাতটি নাক শুধু তাদের সৌভাগ্য এনে দেবে যারা সাতটিকেই খুঁজে বের করতে পারবে।
  
  এ নাকগুলো কেন্দ্রীয় লন্ডনের অ্যাডমিরাল্টি আর্চ, গ্রেইট উইন্ডমিল স্ট্রিট, মার্ড স্ট্রিট, বেইটম্যান স্ট্রিট, ডিন স্ট্রিট, এনডেন স্ট্রিট এবং ডি'আর্বলি স্ট্রিট এ রয়েছে বলে জানা যায়।
  
  চিত্রশালা
  
  তথ্যসূত্র
  
  বহিঃসংযোগ 
  
   ওয়েমার্কিং ডট কম এ নেলসনের বাড়তি নাক
  
  বিষয়শ্রেণী:লন্ডনের পর্যটক আকর্ষণ
  বিষয়শ্রেণী:নাক
  বিষয়শ্রেণী:১৯৯৭-এর কাজ
title: লন্ডন নোজেস